
Νόμιμα αναγνωρισμένη επαγγελματική Ομοσπονδία με την υπ’ αριθμ.16/2017 διαταγή του Ειρηνοδικείου Χαλανδρίου, καταχωρημένη στα βιβλία Ομοσπονδιών του Πρωτοδικείου Αθηνών με αριθμό μητρώου 844 και αριθμό βιβλίου συνδικαλιστικών οργανώσεων 6390. 
Ηλεκτρονική διεύθυνση: www.pomens.gr – facebook ΠΟΜΕΝΣ 
Email: info@pomens.gr
   

Αρ. Πρωτοκόλλου: ___/2019
     Αθήνα, 26 Αυγούστου 2019
ΠΡΟΣ:
Υπουργό Εθνικής Άμυνας κ. Νικόλαο Παναγιωτόπουλο
Υφυπουργό Εθνικής Άμυνας κ. Αλκιβιάδη Στεφανή
Γενικό Γραμματέα Υπουργείου Εθνικής Άμυνας κ. Αντώνιο Οικονόμου
Βουλευτές της Διαρκούς Επιτροπής Εθνικής Άμυνας και Εξωτερικών 
Υποθέσεων
ΕΓΑ/ΓΕΕΘΑ - ΕΓΑ/ΓΕΣ - ΕΓΑ/ΓΕΝ - ΕΓΑ/ΓΕΑ

ΚΟΙΝ :
Διευθυντή Στρατιωτικού Γραφείου κ. ΥΕΘΑ - ΥΦΕΘΑ
             
Νομικό Σύμβουλο κ. ΥΕΘΑ - ΥΦΕΘΑ

             
Στρατιωτικοί συντάκτες
	ΘΕΜΑ:
	Μεταθέσεις Στελεχών με Τέκνα που φοιτούν στη Β΄ και Γ’ Λυκείου


	ΣΧΕΤ :
	α.
α.  Ν.3883/2010

β.  Φ. 411/1/294483/Σ.797/6 Φεβ.18/ΓΕΕΘΑ/ΚΛΑΔΟΣ Β/Β1/ΤΔΙΘ

         γ.  Έγγραφο με Αριθμ. Πρωτ.   49/03-04-19/ ΠΟΜΕΝΣ

δ.  Έγγραφο με Αριθμ. Πρωτ. 132/30-07-19/ ΠΟΜΕΝΣ   https://www.pomens.gr/enimerosi/epistoles/779-pomens-metatheseis-stelexon-me-tekna-pou-foitoyn-stin-v-kai-g-lykeiou
	Ν.


Αξιότιμοι κ.κ. Υπουργοί, Αξιότιμοι κ.κ. Βουλευτές της Διαρκούς Επιτροπής Εθνικής Άμυνας και Εξωτερικών Υποθέσεων, Αξιότιμε κ. Γενικέ Γραμματέα, Αξιότιμοι κ.κ. Αρχηγοί,

1.
Η Πανελλήνια Ομοσπονδία Ενώσεων Στρατιωτικών - Π.ΟΜ.Ε.Ν.Σ., με τα (γ) και (δ) σχετικά έγγραφα της, κατέθεσε τις απόψεις και προτάσεις της σε ότι αφορά το πρόβλημα των μεταθέσεων, συναδέλφων μας στρατιωτικών οι οποίοι είναι γονείς μαθητών που φοιτούν στη Β’ και Γ’ Λυκείου. 

2.
Δυστυχώς όμως στις περισσότερες των περιπτώσεων, το Γενικό Επιτελείο Στρατού (ΓΕΣ), έκρινε τις ενδικοφανείς προσφυγές των συναδέλφων μας, που αφορούν αυτή την κατηγορία των στρατιωτικών, αβάσιμες αγνοώντας επιδεικτικά την κρισιμότητα του μαθησιακού αυτού σταδίου, που επηρεάζει σε μεγάλο βαθμό την έκβαση της προσπάθειας συμμετοχής των τέκνων τους στην τριτοβάθμια εκπαίδευση, οδηγώντας τους  σε απόγνωση.

Αξιότιμοι κ.κ. Υπουργοί, Αξιότιμοι κ.κ. Βουλευτές της Διαρκούς Επιτροπής Εθνικής Άμυνας και Εξωτερικών Υποθέσεων, Αξιότιμε κ. Γενικέ Γραμματέα, Αξιότιμοι κ.κ. Αρχηγοί,

3.
 Αδυνατώντας να κατανοήσουμε την στάση του ΓΕΣ, το οποίο επιλέγει να τηρήσει κατά τις μεταθέσεις του έτους 2019, διαφορετική στάση στην μεταθετική αντιμετώπιση των ανωτέρω συναδέλφων από τα άλλα επιτελεία προτείνουμε:

α.  Την άμεση ακύρωση των μεταθέσεων όλων όσων έχουν τέκνα που φοιτούν στην Β' και Γ' Λυκείου, για το έτος 2019, επιδεικνύοντας το σεβασμό της πολιτείας στους συναδέλφους και τις οικογένειες τους οι οποίοι καθημερινά με το φιλότιμο και την επαγγελματική τους επάρκεια υπηρετούν με αξιοπρέπεια την πατρίδα.
β.  Την υιοθέτηση της νομοθετικής ρύθμισης που προτάθηκε από την ΠΟΜΕΝΣ, με το (γ) σχετικό έγγραφο. Συγκεκριμένα  προτείνουμε  οριστική λύση του θέματος, με την τροποποίηση της περίπτωσης (ε) της παραγράφου 1α(2) του άρθρου 5 του ν.3883/2010, ως εξής: 
 
 « (ε) Την ηλικία και τις σπουδές των τέκνων. Τα στελέχη που έχουν τέκνα τα οποία φοιτούν στις τάξεις της Β' και Γ' Λυκείου, κατόπιν δήλωσης επιθυμίας τους, παραμένουν υποχρεωτικά και κατ΄ απόλυτη προτεραιότητα στο τόπο της υπηρέτησης τους, ως υπεράριθμοι ανεξαρτήτως του αριθμού και πέραν των προβλεπομένων για τον βαθμό τους θέσεων βάσει των Π.Ο.Υ. Σε περίπτωση ανυπέρβλητου κωλύματος (διάλυση ή μεταστάθμευση Μονάδας) τοποθετείται σε οιαδήποτε στρατιωτική υπηρεσία πλησίον του τόπου διαμονής και σε απόσταση όχι μεγαλύτερη των 60 χιλιομέτρων». 

4.
 Είμαστε στη διάθεσή σας για οποιαδήποτε περαιτέρω διευκρίνηση και πληροφορία καθώς και για δια ζώσης συνάντηση προς ανάπτυξη των προτάσεων της Ομοσπονδίας.

5.  Χειριστές θέματος :


Αντιπρόεδρος Διοικητικών Θεμάτων & Προσωπικού: Τχης (ΠΖ) Γεώργιος Παπαθανασίου, τηλ. 6937023598, (e-mail: pomensdioikitika@gmail.com)
           Αντιπρόεδρος Μέριμνας Προσωπικού: Επισμηναγός (ΤΣΕ) Νικόλαος Παναγιωτίδης, τηλ. 6983503377, (e-mail:pomens.merimna.prosopikou@gmail.com)


                                                  Μετά τιμής

                                   Για το Διοικητικό Συμβούλιο

